CELEX: 62008CN0226
Language: et
Date: 2008-05-26 00:00:00
Title: Kohtuasi C-226/08: Eelotsusetaotlus, mille esitas Verwaltungsgericht Oldenburg (Saksamaa) 26. mail 2008 — Stadt Papenburg versus Saksamaa Liitvabariik

15.8.2008   
            
            
               ET
            
            
               Euroopa Liidu Teataja
            
            
               C 209/24
            
         Eelotsusetaotlus, mille esitas Verwaltungsgericht Oldenburg (Saksamaa) 26. mail 2008 — Stadt Papenburg versus Saksamaa Liitvabariik
   (Kohtuasi C-226/08)
   (2008/C 209/36)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht Oldenburg
   Põhikohtuasja pooled
   
      Kaebuse esitaja: Stadt Papenburg
   
      Vastustaja: Saksamaa Liitvabariik
   Eelotsuse küsimused
   
               1.
            
            
               Kas nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta (1) artikli 4 lõike 2 esimene lõik võimaldab liikmesriigil muudel kui looduskaitsealastel põhjustel mitte anda nõusolekut komisjoni esitatud, ühenduse jaoks oluliste alade esialgsele loetelule ühe või mitme ala osas?
            
         
               2.
            
            
               Juhul kui esimesele küsimusele vastatakse jaatavalt, siis kas nende põhjuste hulka kuuluvad ka valdade ja valdade ühenduste huvid, eelkõige nende planeeringud, kavatsetavad planeeringud ja nende alade edasise arenguga seotud muud huvid?
            
         
               3.
            
            
               Juhul kui esimesele ja teisele küsimusele vastatakse jaatavalt, siis kas direktiivi 92/43/EMÜ põhjendusest 3 või nimetatud direktiivi artikli 2 lõikest 3 või ühenduse õiguse muudest sätetest tuleneb koguni, et liikmesriigid ja komisjon peavad arvestama sedalaadi põhjustega selle nõusoleku andmisel ja ühenduse jaoks oluliste alade loetelu koostamisel?
            
         
               4.
            
            
               Juhul kui kolmandale küsimusele vastatakse jaatavalt, siis kas ühenduse õiguse seisukohast lähtudes võib vald, kellele kuuluv teatav ala võetakse loetelusse, pärast loetelu kinnitamist pöörduda kohtusse selle alusel, et loetelu on ühenduse õigusega vastuolus, kuna valla huvidega ei arvestatud või ei tehtud seda piisavalt?
            
         
               5.
            
            
               Kas selleks, et jätkata jõgede lehtersuuetes pidevalt tehtavaid laevateede hooldustöid, mille teostamiseks anti siseriikliku õiguse alusel luba juba enne direktiivi 92/43/EMÜ ülevõtmise tähtaega, tuleb juhul, kui asjaomane ala on lisatud ühenduse jaoks oluliste alade loetellu, läbi viia direktiivi artikli 6 lõike 3 või lõike 4 kohane tagajärgede hindamine?
            
         
      (1)  ELT L 206, lk 7; ELT eriväljaanne 15/02, lk 102.